खेत मनरेगा मजदूरों ने प्रदर्शन कर ज्ञापन सौंपे
अखिलभारतीय खेत मजदूर यूनियन मनरेगा मजदूरों ने सोमवार को अनाज मंडी में प्रदर्शन किया। प्रदर्शन के बाद सभी मजदूर इकट्ठे होकर लघु सचिवालय में गए और बीडीपीओ के माध्यम से मुख्यमंत्री मनरेगा अधिकारी नरेंद्र मलिक को ज्ञापन सौंपा। प्रदर्शन की अध्यक्षता तहसील प्रधान कृष्ण हाजमपुर की। संचालन तहसील सचिव महेंद्र सिंह जमावड़ी ने किया।
प्रदर्शन तथा धरने को संबोधित करते हुए प्रांतीय महासचिव रामअवतार सुलचानी ने कहा कि सरकार प्रशासन मनरेगा मजदूरों की समस्याओं का समाधान नहीं कर रहे हैं। सरकार मनरेगा मजदूरों के साथ मजाक कर रही है। पिछले साल 47499 करोड़ रुपया मनरेगा में खर्च किया गया था। 15 लाख मजदूरों ने जॉब कार्ड बनवाए। इसमें केवल 6 लाख लोगों को काम दिया गया। उन्होंने कहा कि हरियाणा की औसत केवल 27 दिन काम की आई है जिसमें कानून 100 दिन के काम की गारंटी देता है। उन्होंने कहा कि देश के स्तर पर मनरेगा के बजट को दोगुना किया जाए तथा समय पर मजदूरी दिलाना सुनिश्चित करते हुए पूरे साल काम 600 रुपए प्रतिदिन दिहाड़ी का प्रबंध किया जाए मनरेगा में मेट रोजगार सहायकों को जब तक पक्का नहीं किया जाता 18000 प्रतिमाह वेतन दिया जाए। जिला प्रधान रामनिवास घिराय, सचिव विनोद कुमार ने कहा कि जिला प्रशासन मजदूरों को जॉब कार्ड दिलवाने, काम दिलवाने तथा पैमाइश में भी मजदूरों के साथ गड़बड़ की जा रही है।
वही मनरेगा के औजारों को भी नहीं दिया जा रहा है। उन्होंने मेट रोजगार सहायकों को पक्का करने का मुद्दा उठाते हुए आंदोलन तेज करने की घोषणा की। धरने में विनोद हाजमपुर, महिला नेता आशा खन्ना, गुड्डी, सीताराम मेट, दयानंद ढाणी केंदू, राजू सिंघवा, सत्यवान डाटा, राजकुमार ढाणी केंदू, प्रेम सागर, सुमित्रा रामायण, रोशनी, मीना सैनीपुरा, रामरति आदि मौजूद थे।
प्रदर्शन के दौरान खेत मनरेगा मजदूरों को संबोधित करते कर्मचारी नेता।
hin_Deva hin_Deva hin_Deva hin_Deva hin_Deva